สวัสดีค่ะ พอดีประจำเดือนพึ่งมาวันที่ 30 มค.65 มา 4 วันค่ะ แล้วจู่ๆวันนี้วันที่ 6 กพ.65 มีอาการปวดท้องน้อยพร้อมกับมีเลือดประจำเดือนค่ะ ปกติเวลาเป็นประจำเดือนจะไม่เคยปวดท้องน้อยเลยนะคะ แล้วประจำเดือนก็มาสม่ำเสมอทุกเดือน มันเกิดจากอะไรคะ หรือมีความผิดปกติของมดลูก
สวัสดีค่ะ ประจำเดือนแบบที่เป็นปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกดังนั้นหากประจำเดือนมาตอน 30 มค มา 4 วันหยุดไปแล้ว ตอนนี้กลับมามีเลือดออกใหม่ อาจจะนึกถึงว่าเป็นเลือดประจำเดือนในช่วงท้ายๆ แต่ไม่ควรออกมาเป็นเลือดสด หรือเป็นเลือดออกผิดปกติจากสาเหตุอื่นเช่น การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ การมีแผลที่ช่องคลอดหรือปากมดลูกได้แนะนำสังเกตอาการค่ะ ถ้าเลือดยังออกมามากต่อเนื่องติดต่อกันเกิน 7 วัน ร่วมกับปวดท้องน้อยมากด้วยนั้น อาจมีสาเหตุที่ควรได้รับการแก้ไข ควรไปพบแพทย์เพื่อตรวจเพิ่มเติม เบื้องต้นงดการมีเพศสัมพันธ์ ไม่ซื้อยาปรับฮอร์โมนใดๆมาใช้เอง